ہرنائی: ڈپٹی کمشنر ہرنائی محمد رفیق ترین نا کماشی ٹی صوبائی حکومت نا کنڈآن فراوان کروک آ اڑزان و آب انا نت آتے اُلس آ بشخ و پانٹ کننگا۔ ایڈیشنل ڈپٹی کمشنر سیدعلی کاسی و فوڈ سپروائزر سید طاہر شاہ و ایلوفک ہم ساڑی ئسر۔ او وخت آ ڈپٹی کمشنر محمد رفیق ترین تران کرسا پارینے کہ اُلس ءِ نت انا جوان نہاد آ فراوانی ءِ پک کننگ کن صوبائی حکومت نا کمک اٹ جوان گام گیج کننگ انگ ءِ۔ تانکہ اُلس ءِ دوئی آ ویل آتے مر کننگے۔ او پارینے کہ اُلس ءِ سرکاری نہاد آ نت فراوان کننگ انگ ءِ۔ نت انا ودوک آ نہاد و چیلنج آتیا کنٹرول کننگ کن صوبائی حکومت نا کنڈآن جوان ءُ نہاد اسے آ آب انا نت فراوان کننگ انگ ءِ۔ تانکہ اُلس ءِ نت دوئی کننگ اٹ ہچ ءُ سخت اس پیش بف۔
(خ ن)
